[{"text_idx": "#000000", "text": "Talvi ja Mati aiablogi: oh moonid, moonid"}, {"text_idx": "#000001", "text": "Juunikuu o\u0303iterikkus toob mo\u0303ned uued, aga ka hulga vanu tulijaid - nii na\u0308iteks on moonid endale ise ko\u0303nnitee servas koha leidnud ja o\u0303itsevad kuni su\u0308giseni."}, {"text_idx": "#000003", "text": "Enamik magab lo\u0303unaund valesti: o\u0303igesti tukkumisel on palju eeliseid"}, {"text_idx": "#000007", "text": "Sumeritel, muide, olid moonid pu\u0308had taimed ja vaevalt on lilli (kui just roos va\u0308lja arvata), mis oleks sellest enam jo\u0303udnud paljudele maalidele, lauludesse vo\u0303i luuletustesse. Ilu sel meelisegaval magunal igatahes jagub."}, {"text_idx": "#000008", "text": "Juunikuu keskel o\u0303itsevad aias mitmed enelad, neist pilkupu\u0308u\u0308dvam on praegu kolmeho\u0303lmaline enelas. Enelatel on palju ha\u0308id omadusi - nad o\u0303itsevad rikkalikult ja kaua, oni va\u0308heno\u0303udlikud ja kergesti paljundatavad."}, {"text_idx": "#000009", "text": "Kaunilt o\u0303ierikas on ka ta\u0308idiso\u0303ieline viirpuu Scarelett."}, {"text_idx": "#000010", "text": "Iiriseid on jo\u0303udnud oma o\u0303itsemisega haripunkti ja peaaegu ko\u0303ik sordid on o\u0303ied avanud vo\u0303i avamas."}, {"text_idx": "#000011", "text": "Pojengidest on juuni keskel aia ehteks punane pall (Red Grace), aga kaunis on ka esimest aastat o\u0303itsev Coral Sunset ja lihto\u0303ieline valge pojeng."}, {"text_idx": "#000012", "text": "Kaunilt o\u0303itsevad praegu ka idamagunad - a\u0308a\u0308rmiselt efektsed suvekuulutajad. Idamagun kasvab ko\u0303ige paremini pa\u0308ikselisel vo\u0303i veidi varjulisel tuulte eest varjatud kohal. Mulla ta suhtes no\u0303udlik ei ole. Kasvavad ha\u0308sti saviliiv-, liivsavi- ja savimuldadel, kui need on su\u0308gavalt haritud ja sisaldavad piisavalt huumust ja on normaalse niiskusega. Ainult liigset niiskust talub ta halvasti \u2013 juured la\u0308hevad ma\u0308danema, teda ei maksa u\u0308le kasta. Kannatavad nad ka ka paksu talvise lumekihi to\u0303ttu, seepa\u0308rast ei maksa neid istutada ra\u0308a\u0308sta alla."}, {"text_idx": "#000013", "text": "Pa\u0308evaliiliad alustavad o\u0303itsemist lihtsamatest sortidest, aga o\u0303itsevad seeto\u0303ttu ka rikkalikumalt."}, {"text_idx": "#000014", "text": "Veel ilmestavad aeda va\u0308rvilised lupiinid ja va\u0308giheinad. Lupiinid kuuluvad ko\u0303ige va\u0308rvikamate peenrataimede hulka, neist saab aias moodustada huvitavaid va\u0308rvikombinatsioone. Lupiinid armastavad kergelt happelist ja so\u0303merat mulda - na\u0308iteks savises pinnases kipub lehestik kolletuma. Pinnas peab ha\u0308sti vett la\u0308bi laskma, sest kui muld ja\u0308a\u0308b talvel liiga ma\u0308rjaks, siis ei pea lupiinid kuigi kaua vastu."}, {"text_idx": "#000015", "text": "Ka\u0308es on ka marjade noppimise ro\u0303o\u0303m - kasvuhoones on valmis saanud esimesed maasikad."}]